**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры сораулары җаваплары**

**2018-2019 уку елы. 7 нче сыйныф**

Максималь балл – **79**

**I. Тестлардан берәр дөрес җавапны билгеләгез.**

1. Сингармонизм законының рәт гармониясенә буйсынмаган сүзләр саны дөрес күрсәтелгән рәтне билгеләгез. (**2 балл**)

*Гөлназ, төлке, телефон, канәгать, өстәл, дөнья.*

а) ике сүз;

**ә) өч сүз;**

б) дүрт сүз;

в) биш сүз.

2. Җөмләләрдәге сүз басымы соңгы иҗеккә төшмәгән сүзләр дөрес күрсәтелгән рәтне билгеләгез. (**2 балл**)

*Көч һәм батырлык яуда гына кирәк дигән кешеләр бик нык ялгышалар. Тып-тыныч тормыш та кешедән гел батырлык сорый. Кайчагында кешегә, дөреслекне әйтер өчен дә, зур батырлык кирәк.* (Ф.Яруллин)

а) *кайчагында*;

ә) *тып-тыныч*, *кайчагында*;

**б) *ялгышалар*, *тып-тыныч*, *кайчагында*;**

в) *ялгышалар*, *тып-тыныч*, *кайчагында*, *сорый*.

3. Җөмләдәге ТСТ калыбындагы иҗекләр саны дөрес күрсәтелгән рәтне билгеләгез. (**2 балл**)

*Йорт биеклегендәге алмагачларны күргәч, мин ах иттем, бер ботактан алма өзеп алганымны сизми дә калдым...* (Г.Гыйльманов)

а) 12;

ә) 14;

б) 15;

**в) 16.**

4. Җөмләдәге алынма сүзләр дөрес күрсәтелгән рәтне билгеләгез. (**2 балл**)

*Чәй эчеп утыра торгач, әби шунда җир, туфрак турында сүз башлады да шкаф эченнән майонез банкасы алып килде.* (М.Мәһдиев)

а) *майонез*, *банкасы*;

ә) *шкаф*;

б) *шкаф*, *майонез*, *банкасы*;

**в) *чәй*, *шкаф*, *майонез*, *банкасы*.**

5. Урта диалект үзенчәлеге дөрес күрсәтелгән рәтне билгеләгез. (**2 балл**)

**а) [й] авазы урынына [җ] әйтү;**

ә) яңгырау тартыкларның саңгыраулашуы;

б) [къ], [гъ] урынына [к], [г] әйтү;

в) иренләшмәгән [а] авазын куллану.

6. Җөмләдәге ясалма сүзләр дөрес күрсәтелгән рәтне билгеләгез. (**2 балл**)

*Сикерә-сикерә, ашкына-ашкына, уйный-уйный, җырлый-җырлый, гөрли-гөрли гөрләвекләр ага, улым!* (Г.Мөхәммәтшин)

а) *сикерә-сикерә*, *ашкына-ашкына*, *уйный-уйный*, *җырлый-җырлый*, *гөрли-гөрли*;

ә) *уйный-уйный*, *җырлый-җырлый*, *гөрли-гөрли*;

**б) *уйный-уйный*, *җырлый-җырлый*, *гөрли-гөрли*, *гөрләвекләр*;**

в) *уйный-уйный*, *җырлый-җырлый*, *гөрли-гөрли*, *гөрләвекләр*, *ага*.

7. Мәкальдәге фигыльләрнең төркемчәләре дөрес күрсәтелгән рәтне билгеләгез. (**2 балл**)

*Уйламыйча башлама, башлаган эшне ташлама.* (Мәкаль)

**а) хәл фигыль, боерык фигыль, сыйфат фигыль, боерык фигыль;**

ә) хәл фигыль, боерык фигыль, хикәя фигыль, боерык фигыль;

б) инфинитив, боерык фигыль, сыйфат фигыль, боерык фигыль;

в) хикәя фигыль, боерык фигыль, сыйфат фигыль, боерык фигыль.

8. Шигъри юлларда кулланылмаган сыйфат дәрәҗәсе дөрес күрсәтелгән рәтне билгеләгез. (**2 балл**)

*Яшел бөре тәрәз алдымда,*

*кисәк-кисәк зәп-зәңгәр күк,*

*алтынсу нур,*

*чем-кара сыерчык ботакта.* (Р.Фәйзуллин)

а) гади;

**ә) чагыштыру;**

б) артыклык;

в) кимлек.

9. Сүзләр арасында тезүле бәйләнеш кулланылган мәкальне билгеләгез. (**2 балл**)

а) *Урлап ашамаса, кәҗәнең тамагы туймый.*

ә) *Җилгә каршы төкермә, битеңә төшәр.*

б) *Тамчыдан күл җыела.*

**в) *Эт батырга өрер, куркакны тешләр.***

10. Җөмләнең төре дөрес күрсәтелгән рәтне билгеләгез. (**2 балл**)

*Сез моны һәрвакыт исегездә тотыгыз!* (Г.Хәсәнов)

**а) боерык;**

ә) хикәя;

б) тойгылы боерык;

в) тойгылы хикәя.

**II. Башыгызны эшләтегез.**

Бирелгән мәкальләрнең мәгънәләрен аңлатып языгыз. Һәр мәкальгә 5-6 җөмлә. (**15 балл**) *( Дөрес, хатасыз язылган һәр аңлатма өчен 5 балл.*

*Һәр грамматик, пунктуацион, стиль хатасы өчен 0,5 балл киметелә.)*

1. *Сүзне әйтмә, әйтсәң – кайтма.*
2. *Кар башына кар җитәр.*
3. *Кул ярасы бетәр,*

*Тел ярасы бетмәс.*

**III. Теоретик бирем.**

Тамыр һәм ясалма сыйфатлар турында белгәннәрегезне языгыз, фикерегезне мисаллар ярдәмендә аңлатыгыз. (**12 балл**)

**IV. Гамәли-иҗади бирем.**

*Кешегә яманлык теләгәнче, үзеңә яхшылык телә.* (Мәкаль)

1. ***Үзеңә*** сүзенә фонетик анализ ясагыз. (**5 балл**)

2. ***Кеше***сүзенең синонимнарын языгыз. (**3 балл**)

3. Мәкальдәге барлык сүзләргә дә морфологик анализ ясагыз. (**12 балл**)

4. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. (**12 балл**)